Sciant praesentes et futuri quod ego Robertus cognomento Extendutus, in die conversionis meae uxoris Theobergae cognomento Molneriae praesente et laudante Aimone filio nostro, dedi pro ipsa et pro anima mea et parentum meorum huic sacro Marciniacensi coenobio et possessoribus ejus perpetuo futuris quicquid hactenus habui in manso de Retgo, scilicet medietatem per totum, excepto in bosco in quo tamen habebunt homines hujus terrae cultores consuetudines suas in bosco; ea conditione hoc donum feci ut habeant Marciniacenses in liberam possessionem, remota omni calumnia ab omnibus de posteritate mea. Testes sunt hujus rei Willelmus frater meus, qui hoc donum laudavit, et uxor sua Domnona de cujus capite venit. S. Aimonis filii nostri; S. Gaufredi Flocelli; S. Galterii de Soliaco; S. Amici famuli. Factum publice apud Anziacum, in manu Archimbaldi prioris et Bernardi cellerarii et Eustacii ejusdem loci prioris.